**Finnskogen Pre-O, 10. og 11. august 2013**

**PM**

**Mellomdistansen.**

**1. start:** kl 12:00. Enkeltstart i flg. startliste.

**Samlingsplass og resultatservice:** Innendørs på Finnskogen Turist og Villmarksenter.

**Start/Mål:** Merket langs riksveg 201 ca. 1 km vestover fra Finnskogen Turist og Villmarksenter. Få parkeringsplasser. Samkjøring gjelder! Ca 1300m å gå til fots.

**Kart:** Målestokk 1:4000, ekv. 2 m. Kartet er av noe ujevn kvalitet og har stedvis noen unøyaktigheter. Det er også ufullstendig tegnet etter gjeldende sprintnorm. Punktdetaljer som stein og høydepunkt er flere steder lavere enn normen på 1 meter. Steiner kan i tillegg også være helt eller delvis mosegrodde.

**Løyper:** Alle løyper er 1500 m. (fram- og tilbake løype) Makstid elite 96 min, A 97 min og B/N 85 min. Stemplingskort leveres etter at tidspost er unnagjort. Fås tilbake på samlingsplass.

**NB!NB*!: Deltagerne har bare lov til å gå på hovedveien og ikke ut på tilstøtene stier og veier unntatt der vi har merket til siktepinnen.***

**Tidsposter:** Like etter målgang. 5 skjermer. To oppgaver i Elite og A, en oppgave i B/N. Samme kartmålestokk og ekv. som i løypa (4000/2m)

**Lagkonkurransen:**

**Samlingsplass og resultatservice:** Innendørs på Finnskogen Turist og Villmarksenter.

Fellesstart 1. etappe ca. kl. 16:00 (snarest etter at mellomdistansen er avviklet)

**Start/Mål**: Fra Villmarksenteret ca. 400 m. på gangveg langs sjøen sørvestover forbi badeplassen. (ikke mulig å kjøre bil). Felles avmarsj fra Villmarkssenteret 15min før start.

**Kart og løyper:** Se mellomdistansen. Løypene er 1000 m lange. (fram- og tilbakeløype) Etter veksling og målgang er det ca. 250 meter å gå langs vegen sørvestover til tidspostene. To oppgaver for begge løyper.

**Veksling/målgang/stemplingskort: Informasjon gis ved avmarsj til start/mål og før start.**

**Samlet maksimaltid er 120 min (2,00 t)**

Det tas ikke tid på hver deltaker, den tiden disponeres fritt innenfor laget. Tid tas når fellesstarten går, og når siste deltaker er i mål. Maksimaltiden er beregnet ut i fra E-standard med 3min per oppgave. Hver deltaker får ei løype med 10 oppgaver.

**Langdistanse søndag:**

1. start kl. 11:00.

Til samlingsplass merket fra riksveg 201 mellom Villmarksenteret og Kirkenær, ca. 5 km fra Villmarkssenteret. Derfra ca. 2 km på skogsbilveg fram til samlingsplassen. Parkering langs bilvei. NB: Følg parkeringsanvisninger!

**Kart og løyper:** Målestokk 1:4000, ekvd. 5 m. Åpen, gammel furuskog med god sikt. Mest brunbildeorientering. Kartet er av jevnt god kvalitet.

Alle løyper er 700 m lange. Tidsposter umiddelbart etter målgang. 6 skjermer, 3 oppgaver i Elite og A, 1 oppgave i B/N. Derfra tar deltagerne med seg stemplingskortet og går 700 m tilbake til samlingsplassen.

**Premiering:**

1/5 premiering sammenlagt over to dager for de individuelle løp.

Til 2 beste lag, samt evt beste kombinasjonslag (dame/herre) i lagkonkurransen.